Document ID: /roh_data/filtered/fineweb-2-filterrobots_roh.jsonl.gz/70103

Chaschunà quest retard hajan las bleras persunas che han midà lur assicuranza da basa, ha il pledader da la federaziun da cassas da malsauns, Santésuisse ditg a la «Sonntagszeitung». Uschia na vegnia il producent da las cartas betg da furnir avunda spert las cartas.
Sche la carta da la cassa da malsauns manca, pudess quai per exempel procurar per problems sin viadis en l’exteriur, scriva la gasetta. Dentant era en Svizra procuria quai per dapli lavur administrativa, damai ch'i haja num da dar en datas a maun.
Autras cassas han fatg quai meglier
Betg pertutgada dal problem è la cassa da malsauns Concordia. Ins haja reservà baud avunda capacitad da producziun tar il furnitur da las cartas, ha l'interpresa inditgà a la gasetta. Il pledader da Santésuisse ha perquai era pauc chapientscha per ils retards tar autras cassas da malsauns. Quellas avessan pudì prevesair il basegn pli grond da cartas.